da da da de de en en en da da da da da da da da da ca en es en es tr ne en en en da da ca en es en es tr ne en en en da da da da da da ca en es en es tr ne en en en fi da da en ca en es en es tr ne en en en da da da da da da da da da ca en es en es tr ne en en en uk da da en en et en en en en en en en en en en en en en en en en en en en da da en da da da da da de da da da nl en da ceb en da en en da pt en eo en fi en sv de en en en en en da en en da pt en en en en en en en en en en en en en en en
August | 2011 | Stilhed før Storm
Mig:”Se Cea, jeg bager en æblekage” (ja, som et lille barn har jeg brug for bekræftigelse, ros og anerkendelse, når jeg laver mad).
Cea:” Åh nej jeg hader æblekage. Æbler er så underlige i mad. Hvorfor putter du ikke jordbær i i stedet for?”
Mig (totalt kampberedt og væbnet til tænderne med madkoranens regel nummer 1):” Nu holder du Cea, Det her er dessert! Der må godt være æbler i dessert!!!” (læg her mærke til, at jeg efter snart 8 år i hvad man vil kalde et romantisk parforhold med denne mand, uden videre accepterer madkoranens bud som lov…altså jeg følger den ikke selv, men anerkende til fulde dens eksistens).
Cea:” Jaja, men lige æbler. altså. De er så bvadr (onomatopoetikon). Det er da synd at du bruger så meget tid på en kage jeg så ikke spiser”.
Mig (mistroisk og alvorligt):” Du.spiser.den.kage”.
Det vides endnu ikke hvad enden bliver på det. Kagen er i ovnen. Men altså. For future reference, ved jeg nu at de fleste frugter (ananas og jordbær) er okay at bruge i dessert. Æbler not so much.
Nå, men det var den karrysuppe vi kom fra. Søsteren og jeg konstaterede gispende at staw-blenderen ikke fungerede. Når man trykkede på knappen afgav den en lyd som en en gammel Mazda 323, der har bøvl med kileremmen. Herudover så kørte blendertingen slet ikke rundt. Så det var lidt op ad bakke med det. Over i foodprocessoren med den brandvarme, gurkemejefarvede æble-porre-karry blanding, i med den ovale dims der ligesom skulle forestille at dække hullet man propper ting ned i foodprocessoren med (hvad fanden hedder den? Propperen?) og BANG. Rent Bridget Jones! Gul suppe på alle flader og op og ned ad søsteren, der er tæt på grådens rand af raseri.
Så. Ja. I går blev der serveret suppe med klumper i og Cea accepterede hovedsageligt fordi han troede det var røde kartoffler (hmm). Men en ny blender skal der til, og det var egentlig det jeg ville tippe jer om. Skousen har megabillige Kitchen Aid blendere på tilbud. Take a look her.
Spredte tanker fra i dag
Et mågestel er helt sikkert en god investering, når familien Skjern i Matador har et.                                          Åh hvor jeg savner den ferie vi var på i New York. Gad vide om min bankrådgiver ikke godt ville kunne forstå, hvis jeg var nødt til at tage afsted igen i morgen? Wellness-investering. Det må der være noget der hedder.                                                                                          “Det var lidt for sent det gik op for dig, du har satset alt men ingen satse’d på diii-iii-iiii-iiiig” (sang jeg har haft på hjernen på 72. time)                                     Gad vide hvordan man får tislugt af sine støvler?                                                Hvis jeg lige løber op og ned ad trappen en gang til, kan jeg vist godt spise den der halve plade rittersport med marcipan. Jeg kan ikke engang særlig godt lide den variation med marcipan. Gad vide hvorfor jeg egentlig købte den? Måske for at straffe mig selv lidt for at spise chokolade, når jeg burde lade være…                                                                            Jeg tror sgu jeg stemmer radikalt.                      FUCK (da jeg gik ind i dørkarmen)                       Er det flovt at sove middagslur, når man ingenting hårdt har lavet i løbet af dagen?                   Mon naboen er død? Tror ikke jeg har set ham i en måned nu. Har hørt at lig lugter grimt. Jeg er ikke god til at genkende lugte.                                         Kæft, psykologi er et godt fag. Især når man hippie-healer sine klienters indre barn                                         Det bliver nu godt at drikke en øl med Majken på torsdag.                              Shit det bliver koldt at vinterbade. Jeg ved ikke om jeg tør. Måske er jeg også for fed til yoga…                               Skulle man aldrig have sig en af de der børn?                                      hvorfor hedder en boksering egentlig en boksering og ikke en boksefirkant? Sport er dumt.                             Jeg skulle måske snart skrive lidt på bloggen. Men jeg laver jo intet spændende. Mon de gider høre om det? Sikkert ikke.                                                    mmm Albertes nye album vinder ved hver lytning                    Ad, hvor er Sus blevet pænt brun. Alt er som i gamle dage – jeg er stadig en bleg maddike og sus er chokoladebrun.                       Jeg skal tisse. Jeg orker ikke til at knappe mine bukser op.
Så kører vi. 1, 2, 3 så er der valg, sagde det lille buttede jakkesæt foran Marienborg. I 1, 2, 3, uger. Ansvarlig politik. Mange pakker – bankpakker, vækstpakker og julepakker. Jojo, dem skal vi købe mange af – for vi er forpligtet moralsk til at forbruge.
Tilbage til Jess D. med poser under de milde øjne i mellemtidsudfyldende samtale med manden uden moral.
Ind på Borgen. Første interview med Morten fra oppositionen, der eksellerer i kunsten at undvige den kritiske journalists spørgsmål. Dygtig robot – kan sine replikker. Gentager de samme argumenter ordret igen og igen.
Jeg mærker det trækker under øjnene. Nedad. Sender en stille frustreret bøn afsted, med ønske om en valgkamp hvor spindoktorerne tager på ferie og politikerne fjerner mundkurven. Hvor passionen, lysten og idealismen får plads og papegøjesnakken pakkes væk. Hvor tonen er sober og dialogen skarp.
3 uger. Min stemme sidder løst. Win me over!
Hvad sker der for, at et spot for “Sporløs” får mig til at tude?
Tør da slet ikke tænke på hvordan det kommer til at gå, hvis jeg nogen sinde bliver det der gravid og får de der hormoner.
Jeg plejer aldrig at være syg. Eller det vil sige plejede. For nu er jeg syg for anden gang på et halvt år, hvilket jeg finder dybt bekymrende. Jeg overvejer at gå til lægen og klage min nød. Jeg tror den er helt gal! Det ene øjeblik kan jeg slet ikke holde på min varme, mens jeg det næste klamsveder på alt omkring mig. Mine led værker. Jeg hoster og mit bryst gør ondt. Jeg snotter. Og savler på puden. Lyder det ikke i jeres ører som noget alvorligt?
For at fodre min hypokondri har jeg surfet lidt rundt på netdoktor og har fundet er par bud på hvad der kan være fat. Fx kan jeg læse mig frem til at feber ofte skyldes en virusinfektion, men at man kan vaccinere mod de mest alvorlige. KAN vaccinere. Det vil sige, at jeg potentielt set ikke er vaccineret mod eksempelvis gul feber. Det vil sige, at det kan udvikle sig således:
Adskillige systemer i kroppen påvirkes i denne fase. Der udvikles blodmangel (anæmi) og leverbetændelse med gulsot.
Der vil også være påvirkning af nyrene, og der kan udvikles blødninger (hæmoragier) fra mund, næse og mave, som giver blod i opkast og afføring.
De fleste som får symptomer på blødninger, dør inden for kort tid.
Jeg mener ikke det er usandsynligt, at det går den vej. Så for alle tilfældes skyld kan du Cea få lov at arve mit mågestel. Det ved jeg du elsker. Resten må i selv rode med.
PS: Ja jeg ved ikke hvorfor de sidste to linjer insisterer på at være bittelillesmå, men mit liv er lige pludselig for kort til at prøve at regne ud hvordan wordpress vil have mig til at gøre dem større.
Alder AtTrives Babywish Bonderøven books Bryllup Bundgrænsen! Børn Børnehjem Derburdeværeenlov Drømme Etikette Familie Ferie Fest Filosofi i lommehøjde Fobi ForceMajeur får Glamour Havregrød Helbred Hindø Hverdagsliv Hår Jul Karma Kontaktannoncer Kopiluft Krumme Kvindekamp Kvinder kærlighed Læring mandag Mmmmm Mode motion Musik News Nostalgi Ommer parforhold procrastination Præstation Psykologi rynker Sager&Ting Samlersind Samvittighed Sandheden Scary Shit selvstrafferi Sjov Sjovt Ski Skrukhed Smukt Sommer Spice Girls Spiritualitet Surt opstød SvingeDingle Terapi Travlt Tro Uddannelse Valg2011 Vaner Vejr Vesterhavet Vestjylland vintage Weltschmertz ZzzZzzzZ
Hvis du vil vide hvad der sker på bloggen
Enter your email address to subscribe to this blog and receive notifications of new posts by email.
Join 12 other followers
Hvad jeg tror, jeg ved om kærlighed # 1: Om afhængighed
Kærlighed til en klassiker
August….èn, to tre, psykolog…
Fare for at blive talt på – hence te silence.
“Normal og sund arkitekttype med ipad, reklamebrille og totalt utroværdigt job – find mig på dating.dk!”
Vigtig viden – ligegyldig info?
Status fra specialepladsen #1
Straffen for at ignorere sin vasketøjskurv i tre uger….
Her læser jeg med:
Det knapt så unikke snefnug
STOF – tidsskrift for stofmisbrugsområdet
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.